כביש 461

כביש 461 (כביש זה ידוע בשמות רבים: דרך לוד או דרך בר לב או לחי או דרך קיבוץ גלויות או כביש בני עטרות - תל אביב-יפו) הוא כביש רוחב אזורי בדרומו של גוש דן, המוביל ממחלף קיבוץ גלויות בו הוא נפגש עם נתיבי איילון במערב ועד צומת הטייסים עם כביש 40. הכביש הוא אחד מכבישי הגישה החשובים לתל אביב מכיוון מזרח, ובדומה לכבישי רוחב אחרים באזור הוא מקשר בין צירי האורך החשובים של מישור החוף - כביש 40, כביש 4 (במחלף מסובים) ונתיבי איילון בתל אביב. אורכו של הכביש הוא כ-12 ק"מ והוא עובר בחלקו הגדול בשטח בנוי.

כביש 461 עד לבני עטרות נמצא על תשתית דרך היסטורית שהובילה מיפו ללוד. הדרך התחילה ביפו כדרך סלמה והמשיכה דרך הכפרים סלמה, אל-ח'ירייה, יהודייה (עבאסייה), עד וילהלמה (בני עטרות) ומשם ללוד. בתל אביב הוא נקרא דרך קיבוץ גלויות, רחוב לח"י ודרך חיים בר-לב, ומרמת גן דרך אור יהודה ויהוד-מונוסון עד צומת הטייסים הוא נקרא "דרך לוד". דרך זו נסללה בין השנים 1935 - 1938 כדי לאפשר גישה נוחה לנמל התעופה ולקצר את הדרך ממנו לתל אביב. קטע הכביש העוקף את שכונת התקווה באורך 3.5 קילומטר נחנך בפברואר 1952. בשנת 1969 הוחל בהרחבת הקטע המזרחי בין אור יהודה לבני עטרות לשלושה נתיבים.

בשנת 2004 אישרה הוועדה לתשתיות לאומיות את הארכתו של הכביש לכיוון מזרח, עד למחלף גבעת כ"ח שם הוא יתחבר לכביש 6. בכך יהפוך כביש 461 לכביש רוחב נוסף המחבר את כביש 6 עם כבישי האורך המערביים לו. תוכנית זו זכתה להתנגדות והוצאתה אל הפועל מוטלת בספק.

אתרים ראויין לציון לאורכו של הכביש הם פארק מנחם בגין, אצטדיון וינטר, פארק אריאל שרון, הספארי ברמת גן ושרידיהם המעטים של הכפר הערבי אל-ח'ירייה ושל עתיקות בני ברק הקדומה.

 צמתים ומחלפים עיקריים לאורך הכביש 
ק"משםסוג מפגשמיקוםדרכים מצטלבותכביש 461 ממערב למזרחחלק א' – ציר עירוני בתל אביב0מחלף קיבוץ גלויות33x33 פיקסליםתל אביב0.8צומת חירתנו25x25 פיקסליםעזרארחוב חירותנו1צומת אצ"לשכונת התקווהרחוב אצ"ל1.5צומת משה דייןנווה כפירדרך משה דיין2צומת לובטקיןרחוב צביה לובטקין2.5צומת ששת הימיםניר אביבשדרות ששת הימים3צומת טייסיםדרך הטייסיםחלק ב' – דרך לוד 4.5מחלף מסובים36x36 פיקסליםרמת גן4.8 צומת ללא שם (בהקמה)25x25 פיקסליםאור יהודה (פארק סנטרל מסובים) כביש גישה למתחם פארק סנטרל מסובים 5צומת גוררמת גןרחוב מוטה גור6צומת קזזרמת פנקסרחוב יחזקאל קזז7צומת יגאל אלוןאור יהודהשדרות יגאל אלון7.5 צומת ללא שם (בהקמה)אור יהודה (בית בפארק)שדרות שמעון פרס8צומת סביוןאור יהודה9.5צומת יהוד מערביהודשדרות מנחם בגין10.5צומת יהודרחוב ויצמן11.5צומת ביג יהודרחוב אלטלף12צומת הטייסים25x25 פיקסליםבני עטרות16 מחלף גבעת כ"ח (בתכנון)25x25 פיקסלים גבעת כ"ח 

 קישורים חיצוניים 

 הערות שוליים 

קטגוריה:תל אביב-יפו: תחבורה
קטגוריה:ישראל: כבישים
קטגוריה:כפר שלם
קטגוריה:רמת גן: תחבורה
קטגוריה:אור יהודה: תחבורה
קטגוריה:יהוד-מונוסון: תחבורה